PMIndiaData/PMIndiaSum huggingface dataset:
আগামীকাল পশ্চিমবঙ্গ ও ঝাড়খন্ড সফরে প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল (২৫ মে) পশ্চিমবঙ্গ ও ঝাড়খন্ড সফর করবেন। শান্তিনিকেতনে শ্রী মোদী বিশ্বভারতী বিশ্ববিদ্যালয়ের সমাবর্তন অনুষ্ঠানে যোগ দেবেন। অন্য এক অনুষ্ঠানে শান্তিনিকেতনে তিনি বাংলাদেশ ভবনের উদ্বোধন করবেন। এই ভবনটি ভারত ও বাংলাদেশের মধ্যে সাস্কৃতিক সম্পর্কের প্রতীক। ভবনটির উদ্বোধনী অনুষ্ঠানে বাংলাদেশের প্রধানমন্ত্রী শ্রীমতি শেখ হাসিনাও উপস্হিত থাকবেন। ঝাড়খন্ড সফরে গিয়ে প্রধানমন্ত্রী মোদী সিন্দ্রিতে কেন্দ্রীয় সরকার ও রাজ্য সরকারের একাধিক প্রকল্পের ভিত্তিপ্রস্তর স্হাপন করবেন। এই প্রকল্পগুলির মধ্যে রয়েছে- · হিন্দুস্হান উর্বরক ও রসায়ন লিমিটেডের সিন্দ্রি সার প্রকল্পের পুনরুজ্জীবন · গেইল-এর পক্ষ থেকে রাঁচি শহরে গ্যাস বন্টন প্রকল্প · দেওঘরে এইমস স্হাপন · পত্রাতু সুপার থার্মাল পাওয়ার প্রোজেক্ট (৩X৮০০ মেগাওয়াট) একাধিক জন ঔষধী কেন্দ্র গড়ে তুলতে সমঝোতাপত্র বিনিময় অনুষ্ঠানেও প্রধানমন্ত্রী উপস্হিত থাকবেন। এক জনসমাবেশেও তিনি ভাষন দেবেন। পরে, রাঁচিতে ঐ রাজ্যের উন্নয়নকামী জেলাগুলির জেলা শাসকদের সঙ্গেও মত বিনিময় করবেন প্রধানমন্ত্রী। /
খেলো ইন্ডিয়া যুব গেমস্‌ – এ অংশগ্রহণকারীদের শুভেচ্ছা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী পুণেতে ‘খেলো ইন্ডিয়া যুব গেমস্‌’ – এ অংশগ্রহণকারী সকলকে শুভেচ্ছা জানিয়েছেন। বুধবার পুণেতে এই যুব ক্রীড়া শুরু হয়েছে। শুভেচ্ছা বার্তায় প্রধানমন্ত্রী বলেছেন, “আজ থেকে শুরু হওয়া খেলো ইন্ডিয়া যুব গেমস্‌-এ অংশ নেওয়া সকল ক্ষুদে বন্ধুদের আমার শুভেচ্ছা জানাই। এই প্রতিযোগিতায় সেরা ক্রীড়া নৈপুণ্যগুলি ফুটে উঠুক এবং যুবকদেরকে তাঁদের ক্রীড়া স্বপ্নগুলি পূরণে এই গেমস্‌ এক আদর্শ মঞ্চ প্রদান করুক। আরও বেশি খেলাধূলা, আরও ভালো সুস্বাস্থ্য এবং এক কর্মক্ষম জাতি! আর মাত্র পাঁচ মিনিট এই প্রয়াস দেশের মানুষের দৈহিক ভারসাম্য আরও বৃদ্ধি করবে। বিশিষ্ট অ্যাথলিটরা নিজেদের অভিজ্ঞতার কথা ভাগ করে নেওয়ার পাশাপাশি, মাঠে আরও বেশি পরিশ্রম করছেন দেখে ভালো লাগছে”।
আগামীকাল ডঃ আম্বেদকর আন্তর্জাতিক কেন্দ্রের উদ্বোধন করবেন প্রধানমন্ত্রী

আগামীকালরাজধানীর ১৫ নম্বর জনপথ-এ ডঃ আম্বেদকর আন্তর্জাতিক কেন্দ্রের উদ্বোধন করবেনপ্রধানমন্ত্রী শ্রী নরেন্দ্র মোদী। একইসঙ্গে, তিনি সূচনা করবেন আর্থ-সামাজিকরূপান্তরের লক্ষ্যে ডঃ আম্বেদকর আন্তর্জাতিক কেন্দ্রটিরও (ডিএআইসিএসইটি)। এইপ্রসঙ্গে প্রধানমন্ত্রী এক বার্তায় বলেছেন : “আগামীকালবেলা ১১টায় দিল্লির ১৫ নম্বর জনপথ-এ ডঃ আম্বেদকর আন্তর্জাতিক কেন্দ্রের আমিউদ্বোধন করব। এটি হল আমার কাছে এক বিশেষ উপলক্ষ, কারণ এই কেন্দ্রটির শিলান্যাসেরসঙ্গেও আমি যুক্ত ছিলাম। আমাদের জাতীয় রাজধানীর প্রাণকেন্দ্রে এটি হয়ে উঠবে ডঃআম্বেদকরের উদ্দেশে এক যথাযোগ্য শ্রদ্ধা ও সম্মান প্রদর্শন। ডঃআম্বেদকর আন্তর্জাতিক কেন্দ্রটি হল বৌদ্ধ চিন্তাভাবনা এবং আধুনিক স্থাপত্যের একবিশেষ মেলবন্ধন। সেমিনার এবং সম্মেলন কক্ষেরও ব্যবস্থা থাকছে এই কেন্দ্রটিতে। এছাড়াও,এখানে থাকবে তিনটি প্রেক্ষাগৃহ এবং ডিজিটাল সংরক্ষণ সমৃদ্ধ একটি বড় গ্রন্থাগার। আগামীকাল,আর্থ-সামাজিক রূপান্তরের লক্ষ্যে ডঃ আম্বেদকর আন্তর্জাতিক কেন্দ্রেরও(ডিএআইসিএসইটি) সূচনা হবে। বিভিন্ন গুরুত্বপূর্ণ বিষয়ে বিস্তারিত আলোচনার সুযোগ-সুবিধারপ্রসার ঘটবে এর ফলে। এছাড়াও, দেশের যুব সমাজের মধ্যে মৌলিক চিন্তাভাবনা ও গবেষণারকাজকেও বিশেষভাবে উৎসাহদান করা হবে এই কেন্দ্রটির মাধ্যমে।”
সরকারি ই-বাজার নামে বিশেষউদ্দেশ্যসাধক ব্যবস্হা গড়ে তোলায় কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বুধবার নিম্নলিখিত বিষয়ে অনুমোদন দেওয়া হয়েছে : ১. সরকারি ই-বাজার নামে একটি বিশেষ উদ্দেশ্যসাধক ব্যবস্হা গড়ে তোলা(জিইএমএসপিভি) জাতীয় স্তরে সরকারিভাবে ক্রয়যোগ্য পোর্টাল হিসেবে যাতে ২০১৩-রকোম্পানী আইনের ৮ নম্বর ধারায় পঞ্জীকৃত কোম্পানীগুলি কেন্দ্রীয় ও রাজ্যসরকারিসংস্হাগুলিকে পণ্য ও পরিষেবা ক্রয়ের সুযোগ করে দিতে পারে। এই জিইএমএসপিভিকেন্দ্রীয় ও রাজ্যসরকারি মন্ত্রক / দপ্তরের ক্ষেত্রে একটি অনলাইন বাজার হিসেবে বিবেচিত হতে পারে যাতে সাধারণভাবেব্যবহারযোগ্য পণ্য ও পরিষেবা স্বচ্ছ ও দক্ষ উপায়ে তাদের কাছে থেকে পাওয়া চলে।কেন্দ্র ও রাজ্যের রাষ্ট্রায়ত্ব সংস্হাগুলি, স্বশাসিত সংস্হা এবং স্হানীয়স্বায়ত্বশাসনমূলক সংস্হাও এই ই-বাজারের মাধ্যমে তাদের প্রয়োজনীয় পণ্য সংগ্রহ করতেপারে। ২. ডিজিএসঅ্যান্ডডি দপ্তরটি গুটিয়ে ফেলা হবে এবং এর কাজ ৩১ অক্টোবর ২০১৭-রমধ্যে শেষ হয়ে যাবে। তবে যদি ডিজিএসঅ্যান্ডডি-কে ৩১ অক্টোবর ২০১৭-র মধ্যে গুটিয়েফেলা সম্ভব না হয় তাহলে উপযুক্ত কারন দেখিয়ে ওই দপ্তরের কার্যকালের মেয়াদ ৩১ মার্চ২০১৮ পর্যন্ত বাড়ানো যেতে পারে বলে অনুমোদন মিলেছে।
তেলের বাজারে উৎপাদনকারী এবং গ্রাহক দেশগুলির মধ্যে অংশীদারিত্বের আহ্বান জানালেন প্রধানমন্ত্রী

তেল ও গ্যাসের বাজারে ভারতের গুরুত্বপূর্ণ স্থানের কথা আজ পুনরায় বললেন প্রধানমন্ত্রী শ্রী নরেন্দ্র মোদী। তিনি বলেন, তেলের বাজার সম্পূর্ণ উৎপাদক-পরিচালিত – পরিমাণ এবং মূল্য নির্ধারিত হয় তেল উৎপাদনকারী দেশগুলির দ্বারা। পর্যাপ্ত পরিমাণে উৎপাদন হওয়া সত্ত্বেও তেলের মূল্য ঊর্ধ্বগামী যা যথেষ্ট বিস্ময়সূচক। এই পরিপ্রেক্ষিতে শ্রী মোদী তেলের বাজারে তেল উৎপাদনকারী এবং গ্রাহক দেশগুলির মধ্যে অংশীদারিত্বের প্রয়োজনীয়তার কথা বলেন যাতে বিশ্ব অর্থনীতিকে স্থির রাখা যায়। আজ প্রধানমন্ত্রীর সঙ্গে দেশ ও বিদেশের তেল এবং গ্যাস ক্ষেত্রের মুখ্য কার্যনির্বাহী আধিকারিক এবং বিশেষজ্ঞদের মতবিনিময় হয়। আলোচনায় অংশ নেয় সৌদি আরব এবং সংযুক্ত আরব আমিরশাহীর মন্ত্রিবর্গ। এছাড়াও, সৌদি আরামকো, অ্যাডনক, বিপি, রসনেফট, আইএইচএস মার্কিট, পায়োনিয়র ন্যাচারাল রিসোর্সেস কোম্পানি এবং অন্যান্য আরও অনেক সংস্থার প্রতিনিধিরা উপস্থিত ছিলেন সেখানে। উপস্থিত ছিলেন কেন্দ্রীয় মন্ত্রী শ্রী অরুণ জেটলি এবং শ্রী ধর্মেন্দ্র প্রধান, নীতি আয়োগের প্রতিনিধি ডঃ রাজীব কুমার এবং অন্যান্য কেন্দ্রীয় সরকারি ও নীতি আয়োগের উচ্চ-পদস্থ আধিকারিকরা। আলাপ-আলোচনা চলাকালীন উপস্থিত বিশেষজ্ঞরা বিগত চার বছরে কেন্দ্রীয় সরকার যে পদক্ষেপ নিয়েছে তার প্রশংসা করেন। তাঁরা ভারতে প্রতিযোগীসুলভ র‍্যাংকিং নিয়েও আলোচনা করেন। ভারতে তেল ও গ্যাস পরিকাঠামোর সম্প্রসারণ, তেল খনন এবং উৎপাদন, সৌরশক্তি এবং অন্যান্য জৈব জ্বালানির সম্ভাবনা এবং শক্তিক্ষেত্রে কেন্দ্রীয় সরকারের সামগ্রিক চিন্তাভাবনা নিয়েও আলোচনা হয় বৈঠকে। বক্তব্য রাখতে গিয়ে প্রধানমন্ত্রী গ্রাহক দেশগুলির গুরুত্ব নিয়ে আলোচনা করেন। বিশেষ করে, অশোধিত তেলের দাম বাড়ার ফলে গ্রাহক দেশগুলি কি ধরণের অর্থনৈতিক সঙ্কটের সম্মুখীন হচ্ছে সে নিয়েও আলোচনা করেন তিনি। প্রধানমন্ত্রী এছাড়াও খননের আওতায় আরও বেশি জমি আনার কথা বলেন এবং এক্ষেত্রে উন্নত দেশগুলির সহযোগিতা আহ্বান করেন। পাশাপাশি, তিনি গ্যাস ক্ষেত্রে বেসরকারি অংশগ্রহণের ভূমিকা নিয়ে আলোচনা করেন। প্রযুক্তির কথা বলতে গিয়ে প্রধানমন্ত্রী উচ্চ-তাপমাত্রার প্রযুক্তি প্রয়োগে সহায়তার আহ্বান জানান বাণিজ্যিকভাবে প্রাকৃতিক গ্যাস ব্যবহারের ক্ষেত্রে। তিনি এছাড়াও, অর্থ প্রদান ক্ষেত্রে নিয়মকানুনের পর্যালোচনা করার কথা বলেন যাতে স্থানীয় মুদ্রায় অস্থায়ীভাবে কিছুটা স্বস্তি আসে। প্রসঙ্গত, প্রধানমন্ত্রী তাঁর সরকার যে সব উন্নয়নমূলক কর্মপরিকল্পনা গ্রহণ করেছে তার ব্যাখ্যাও করেন আলোচনায়। গ্যাসের মূল্য নির্ধারণ এবং একইসঙ্গে বিপণনের ব্যবস্থা প্রশস্ত করার কথাও বলেন তিনি। /…
কমনওয়েলথ গেমস্‌-এ ভারোত্তোলন প্রতিযোগিতায় স্বর্ণপদকজয়ী কে সঞ্জিতা চানু’কে অভিনন্দন প্রধানমন্ত্রীর

কমনওয়েলথ গেমস্‌-এ মহিলাদের ভারোত্তোলন প্রতিযোগিতায় স্বর্ণপদক জয়ী কেসঞ্জিতা চানু’কে অভিন্দিত করলেন প্রধানমন্ত্রী শ্রী নরেন্দ্র মোদী। “দ্বিতীয়বারের জন্য স্বর্ণপদক জিতে নিল ভারত! মহিলাদের ৫৩ কিলোগ্রাম ওজনেরভারোত্তোলন পর্যায়ে স্বর্ণপদক জয়ী কে সঞ্জিতা চানু’কে আমার অভিনন্দন। তাঁর এইঅসামান্য সাফল্যে সমগ্র জাতি আজ উল্লসিত” – এক বার্তায় বলেছেন প্রধানমন্ত্রী। …
হিন্দি ও ইংরেজি ছাড়াও আরও১১টি আঞ্চলিক ভাষায় দেখতে পাওয়া যাবে প্রধানমন্ত্রীর ওয়েবসাইট

ইংরেজিনববর্ষের প্রথম দিনটিতে আজ আনুষ্ঠানিকভাবে সূচনা হল প্রধানমন্ত্রী শ্রী নরেন্দ্রমোদীর সরকারি ওয়েবসাইট (https://www.pmindia.gov.in-এর”>www.pmindia.gov.in- এর অসমীয়া ও মণিপুরী ভাষার সংস্করণ। অসম ও মণিপুর – এই দুটি রাজ্য থেকেসেখানকার আঞ্চলিক ভাষায় এই ওয়েবসাইট প্রকাশের জন্য আবেদন জানানো হয়েছিলপ্রধানমন্ত্রীর দপ্তরে। /
প্রধানমন্ত্রী দোয়ার্কায় ইন্ডিয়া ইন্টারন্যাশনাল কনভেনশন অ্যান্ড এক্সপো সেন্টারের ভিত্তিপ্রস্তর স্থাপন করেছেন

প্রধানমন্ত্রী শ্রী নরেন্দ্র মোদী আজ নতুন দিল্লির দোয়ার্কায় ইন্ডিয়া ইন্টারন্যাশনাল কনভেনশন অ্যান্ড এক্সপো সেন্টারের ভিত্তিপ্রস্তর স্থাপন করেন। এই উপলক্ষে আয়োজিত এক অনুষ্ঠানে প্রধানমন্ত্রী বলেন, প্রস্তাবিত এই কেন্দ্রটি ভারতের অর্থনৈতিক অগ্রগতি, সমৃদ্ধ সাংস্কৃতিক ঐতিহ্য এবং পরিবেশ সুরক্ষার প্রতি আমাদের সচেতনতা বোধের প্রতিফলন হিসাবে গড়ে তোলা হবে। তিনি বলেন, এটি বিশ্বমানের পরিকাঠামো এবং সহজে ব্যবসার সুবিধার প্রতি সরকার যে গুরুত্ব দিয়ে থাকে, সেই দৃষ্টিভঙ্গীর পরিচায়ক হয়ে উঠবে। কেন্দ্রীয় সরকার যে নজিরবিহীনভাবে জাতির উন্নয়নের জন্য একগুচ্ছ অসাধারণ প্রকল্প রূপায়ণের কাজ শুরু করেছে তিনি তার উল্লেখ করেন। এ প্রসঙ্গে তিনি দেশের দীর্ঘতম সূড়ঙ্গ নির্মাণ, দীর্ঘতম গ্যাসের পাইপলাইন স্থাপন, বৃহত্তম মোবাইল হ্যান্ড সেট উৎপাদন কেন্দ্র এবং প্রতি ঘরে বিদ্যুৎ পৌঁছে দেওয়ার কথা বলেন। তিনি বলেন, এই কাজগুলি নতুন ভারতের দক্ষতা এবং গতির প্রতীক। প্রধানমন্ত্রী বলেন, বিশ্বের বেশ কিছু দেশে বৃহৎ সম্মেলন আয়োজনের জন্য বিস্তারিত ব্যবস্থা গড়ে তোলা হয়েছে। বহুদিন ধরেই ভারতে এই ধরণের বিষয় নিয়ে তেমন চিন্তাভাবনা করা হয়নি। কিন্তু এই পরিস্থিতির পরিবর্তন হচ্ছে বলে তিনি মন্তব্য করেন। প্রধানমন্ত্রী বলেন, একটি দেশ শক্তিশালী সাংগঠিক ও প্রাতিষ্ঠানিক দক্ষতার মধ্য দিয়ে এগিয়ে চলে। তবে, এর জন্য বহু বছরের শ্রম ও উদ্যোগ প্রয়োজন হয়। তিনি বলেন, এই কাজের জন্য ঠিক সময়ে সঠিক সিদ্ধান্ত নেওয়া এবং তা অনতিবিলম্বে রূপায়ণ করা বিশেষভাবে গুরুত্বপূর্ণ। এই প্রসঙ্গে প্রধানমন্ত্রী কয়েকটি রাষ্ট্রায়ত্ত ব্যাঙ্ককে একসঙ্গে মিলিয়ে দেওয়ার সাম্প্রতিক সিদ্ধান্তের উল্লেখ করেন। তিনি বলেন, এই বিষয়টি নিয়ে প্রায় আড়াই দশক ধরে চিন্তাভাবনা করা হলেও, তা রূপায়ণ করা হয়নি। তবে বর্তমান সরকার জাতীয় স্বার্থে কঠিন সিদ্ধান্ত নিতে দ্বিধা করে না। গত চার বছরে যেভাবে দেশের সার্বিক উন্নয়ন ঘটেছে, তার কারণ জাতীয় স্বার্থকেই সর্বোচ্চ অগ্রাধিকার দেওয়া হয়েছে। তিনি জোরের সঙ্গে বলেন, মানুষের স্বার্থে এই ধরণের কঠিন সিদ্ধান্ত গ্রহণের প্রক্রিয়া অব্যাহত রাখা হবে। তিনি বলেন, চ্যালেঞ্জ সত্ত্বেও দেশের অর্থনীতি অত্যন্ত শক্তি জমিতে দাঁড়িয়ে আছে। ‘সহজে ব্যবসার সুযোগ’-এর প্রসঙ্গের উল্লেখ করে প্রধানমন্ত্রী বলেন, সরকার বর্তমানে এই উদ্যোগকে জেলাস্তর পর্যন্ত প্রসারিত করার ব্যবস্থা করছে।
‘পরীক্ষা পে চর্চা’  : ছাত্রছাত্রীদের সঙ্গেএক আলাপচারিতায় মিলিত হলেন প্রধানমন্ত্রী

পরীক্ষার্থীদেরমধ্যে পরীক্ষা সম্পর্কে ভয় ও উদ্বেগ কাটাতে নয়াদিল্লির তালকোটরা স্টেডিয়ামে একঅনুষ্ঠানে ছাত্রছাত্রীদের সঙ্গে আলাপচারিতায় মিলিত হলেন প্রধানমন্ত্রী শ্রীনরেন্দ্র মোদী। বিভিন্ন সংবাদ চ্যানেল, নরেন্দ্র মোদী মোবাইল অ্যাপ এবং MyGov মঞ্চ থেকে ছাত্রছাত্রীদের উঠে আসা বহুপ্রশ্নেরও উত্তর দেন তিনি। আলাপচারিতারসূচনায় প্রধানমন্ত্রী বলেন যে তালকোটরা স্টেডিয়ামের এই টাউন হল সেশনে তিনি উপস্থিতরয়েছেন দেশের ছাত্রছাত্রী, তাঁদের অভিভাবক এবং পরিবার-পরিজনদের একজন বন্ধু হিসাবে।প্রসঙ্গত, তাঁর নিজের ছাত্র জীবনের স্মৃতিচারণ প্রসঙ্গে প্রধানমন্ত্রী বলেন যেতাঁর শিক্ষকরা তাঁর মধ্যে যে মূল্যবোধের জন্ম দিয়েছিলেন, তা তিনি আজও শ্রদ্ধারসঙ্গে স্মরণ করেন। তিনি বলেন যে এই মূল্যবোধই একজন ছাত্রের জীবনে পাথেয় হয়েদাঁড়ায়। প্রত্যেক ছাত্রছাত্রীকেই এই মূল্যবোধ অনুসরণের পরামর্শ দেন প্রধানমন্ত্রী। ছাত্রছাত্রীদেরসঙ্গে প্রায় দু’ঘন্টার এই আলাপচারিতায় পরীক্ষা সম্পর্কে ভয়, উদ্বেগ, মনোযোগেরঅভাব, পঠনপাঠনের চাপ, পিতা-মাতা ও অভিভাবকদের প্রত্যাশা এবং সর্বোপরি শিক্ষকদেরভূমিকা সম্পর্কে নানা ধরনের প্রশ্নের জবাব দেন প্রধানমন্ত্রী। সময়ে সময়ে বিভিন্নদৃষ্টান্ত তুলে ধরে এবং পরিবেশ ও পরিস্থিতিকে অনেকটাই হালকা করে দিয়েপ্রধানমন্ত্রী তাঁদের সঙ্গে এই আলাপচারিতা চালিয়ে যান। প্রসঙ্গত,স্বামী বিবেকানন্দের একটি উদ্বৃতি স্মরণ করে পরীক্ষার চাপ ও উদ্বেগ কাটাতেআত্মবিশ্বাসের ওপর জোর দিতে প্রধানমন্ত্রী উদ্বুদ্ধ করেন ছাত্রছাত্রীদের।ব্রোঞ্জপদক জয়ী মার্ক ম্যাকমরিস-এর দৃষ্টান্তের উল্লেখ করে তিনি বলেন যে দুর্ঘটনায় জীবনসংশয়ের আশঙ্কা থাকা সত্ত্বেও মাত্র ১১ মাসের চেষ্টায় কানাডার এই অভিযাত্রী সাফল্যলাভ করেছিলেন। মনোযোগপ্রসঙ্গে শ্রী মোদী বিশিষ্ট ক্রিকেটার শচীন তেন্ডুলকরের পরামর্শ অনুসরণ করতে বলেন।আকাশবাণীর ‘মন কি বাত’ অনুষ্ঠানে এই পরামর্শ দিয়েছিলেন শ্রী তেন্ডুলকর। তিনিবলেছিলেন, যে বলটি তিনি খেলেন, শুধুমাত্র তার ওপরই তাঁর দৃষ্টি নিবদ্ধ থাকে। অতীতবা ভবিষ্যৎ, কোন কিছুই সেই মুহূর্তে তাঁর চিন্তাভাবনার মধ্যে থাকে না। যোগচর্চা ওযোগাভ্যাসও যে মনোযোগ বাড়িয়ে তুলতে সাহায্য করে, একথাও ছাত্রছাত্রীদের জানানপ্রধানমন্ত্রী। পড়াশোনা এবংপরীক্ষার অত্যধিক চাপ সম্পর্কে বলতে গিয়ে নিজেকেই নিজের প্রতিযোগী হয়ে উঠতে ছাত্রছাত্রীদেরপরামর্শ দেন তিনি। শ্রী মোদী বলেন, অন্যের সঙ্গে প্রতিযোগিতায় সামিল – এইচিন্তাভাবনা যেন ছাত্রছাত্রীদের গ্রাস করতে না পারে। বরং, আগের তুলনায় ভবিষ্যতে ফলযাতে ভালো হয় সেই লক্ষ্যে পড়াশোনা চালিয়ে যেতে পরামর্শ দেন তিনি। প্রধানমন্ত্রীবলেন যে সন্তানদের জন্য মা-বাবা-কে অনেক ক্ষেত্রেই স্বার্থ ত্যাগ করতে হয়। কিন্তুসন্তানের সাফল্য বা অসাফল্যকে সমাজের চোখে সম্মান বা অসম্মান হিসেবে না দেখার জন্যপিতা-মাতা ও অভিভাবকদের পরামর্শ দেন তিনি। শ্রী মোদী বলেন যে প্রত্যেক শিশুরমধ্যেই কোন না কোন বিষয়ে বিশেষ বুদ্ধি বা মেধার পরিচয় পাওয়া যায়। যে কোনছাত্রছাত্রীর জীবনে মেধা ও আবেগ – দু’য়েরই বিশেষ ভূমিকা রয়েছে বলে মনে করেন তিনি। যে কোনকাজের জন্য সময় ও সুযোগ প্রসঙ্গে শ্রী মোদী বলেন যে একটিমাত্র সময়সূচি সারা বছরধরে অনুসরণ করে গেলে চলবে না, বরং প্রয়োজন অনুযায়ী সময়সূচির ক্ষেত্রে কিছুটাহেরফের ঘটতেই পারে। /
ইন্দোরে মেট্রোরেল প্রকল্প রূপায়ণে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে ইন্দোর মেট্রোরেল প্রকল্প রূপায়ণের বিষয়টি অনুমোদিত হয়েছে। ৩১.৫৫ কিলোমিটার দীর্ঘ এই রেল প্রকল্পটির ফলে ইন্দোর শহরের গুরুত্বপূর্ণ জায়গাগুলির সঙ্গে সংযোগ স্থাপিত হবে। চক্রাকার-বিশিষ্ট এই মেট্রো প্রকল্পটি বেঙ্গলি স্কোয়ার – বিজয়নগর – ভাওয়ারসালা – বিমানবন্দর – পটাশিয়া – বেঙ্গলি স্কোয়ার পর্যন্ত বিস্তৃত হবে। এই মেট্রো পরিষেবায় মোট ৩০টি স্টেশন থাকছে। এই প্রকল্প রূপায়ণে আনুমানিক খরচ ধরা হয়েছে ৭ হাজার ৫০০ কোটি ৮০ লক্ষ টাকা। প্রকল্পটির কাজ চার বছরে সম্পূর্ণ হবে। ইন্দোর শহরে মেট্রো পরিষেবা চালু হলে সুলভে বিশ্বাসযোগ্য, নিরাপদ এবং নির্ঝঞ্ঝাট যাতায়াতের সুবিধা পাওয়া যাবে। একই সঙ্গে শহরাঞ্চলের যানজট হ্রাস পাবে। এমনকি, দুর্ঘটনা, দূষণ, যাতায়াতের সময়, জ্বালানি ব্যবহার, অসামাজিক কাজকর্ম প্রভৃতি হ্রাস পাবে। সেই সঙ্গে, শহরাঞ্চলীয় বিকাশ নিয়ন্ত্রণ করা এবং সুস্থায়ী উন্নয়ন এগিয়ে নিয়ে যাওয়াও সম্ভব হবে। ইন্দোরে এই মেট্রো প্রকল্প রূপায়ণের জন্য মধ্যপ্রদেশ মেট্রোরেল কোম্পানি নামে একটি সংস্থা গঠন করা হয়েছে। প্রকল্পের প্রাথমিক কাজকর্ম শুরু করার জন্য ইতিমধ্যেই বরাত দেওয়া হয়েছে। শীঘ্রই প্রকল্পের কাজ শুরু হবে।
প্রধানমন্ত্রীর সঙ্গে জাপানের প্রতিরক্ষা মন্ত্রীর সাক্ষাৎ

জাপানের প্রতিরক্ষা মন্ত্রী শ্রী ইতসুনোরি ওনোডেরা সোমবার (২০ আগস্ট) প্রধানমন্ত্রীশ্রী নরেন্দ্র মোদীর সঙ্গে সাক্ষাৎ করেন। প্রধানমন্ত্রী হিসাবে দায়িত্ব গ্রহণের অনেক আগে থেকেই জাপানের সঙ্গে তাঁর সুদীর্ঘ সম্পর্কের কথা প্রধানমন্ত্রী মোদী স্মরণ করেন। সাম্প্রতিক বছরগুলিতে ভারত ও জাপানের মধ্যে বিশেষ কৌশলগত ও আন্তর্জাতিক স্তরে অংশীদারিত্বের ক্ষেত্রে সম্পর্কের পরিধি বৃদ্ধি পাওয়ায় ও গভীরতর হওয়ার বিষয়টিকে তিনি স্বাগত জানান। প্রধানমন্ত্রী মোদী বলেন, ভারত ও জাপানের সম্পর্কের ক্ষেত্রে প্রতিরক্ষা সহযোগিতা একটি গুরুত্বপূর্ণ স্তম্ভ। দু’দেশের মধ্যে প্রতিরক্ষা ক্ষেত্রের নানান বিষয়ে আলাপ-আলোচনা বাড়তে থাকায় তিনি সন্তোষ প্রকাশ করেন। ভারত ও জাপানের সেনাবাহিনীর মধ্যে প্রতিরক্ষা ক্ষেত্রেও সহযোগিতা বৃদ্ধি পাওয়ার বিষয়টিকেও প্রধানমন্ত্রী স্বাগত জানান। উভয় দেশের মধ্যে প্রতিরক্ষা প্রযুক্তি ক্ষেত্রে সহযোগিতার অগ্রগতির তিনি প্রশংসা করেন। প্রধানমন্ত্রী মোদী গত বছর জাপানের প্রধানমন্ত্রী শিনজো আবের সফল ভারত সফরের কথা বিশেষভাবে স্মরণ করে বলেন, চলতি বছরের শেষ দিকে জাপান সফরের ব্যাপারে তিনি অত্যন্ত আশাবাদী।
জলবিদ্যুৎ প্রকল্পে উৎসাহদানে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা জলবিদ্যুৎ ক্ষেত্রে উৎসাহদানে বিশেষ অনুমোদন দিল। এরমধ্যে নন সোলার রিনিউএবেল পারচেস অবলিগেশন (আরপিও)-এর অঙ্গ হিসেবে বৃহৎ জলবিদ্যুৎ প্রকল্প রয়েছে। যেসব সিদ্ধান্ত নেওয়া হয়েছে তার মধ্যে রয়েছে- · পুনর্নবীকরণ শক্তির উৎস হিসেবে বৃহৎ জলবিদ্যুৎ প্রকল্পের ঘোষনা। · সৌরশক্তি বর্হিভূত পুনর্নবীকরণযোগ্য শক্তি ক্রয় সংক্রান্ত বিধির আওতায় জলবিদ্যুৎ ক্ষেত্র একটি পৃথক ক্ষেত্র হিসেবে কাজ করবে। · বিশেষ বিশেষ ক্ষেত্রে জলবিদ্যুৎ প্রকল্পগুলিকে বন্যা নিয়ন্ত্রনে আর্থিক সাহায্য দেওয়া হবে। · ২০০ মেগাওয়াট জলবিদ্যুৎ উৎপাদন প্রকল্পে পরিকাঠামো ক্ষেত্রে বিশেষ করে সড়ক ও সেতু নির্মাণে দেড় কোটি টাকা এবং ২০০ মেগাওয়াটের বেশি ক্ষেত্রে ১ কোটি টাকা পর্যন্ত আর্থিক সাহায্য দেওয়া হবে। বেশিরভাগ জলবিদ্যুৎ প্রকল্পগুলি হিমালয় এবং উত্তরপূর্ব অঞ্চলের উঁচু এলাকায় অবস্হিত। এই প্রকল্পগুলির উন্নয়ন ঘটলে সামাজিক, অর্থনৈতিক উন্নয়ন যেমন ঘটবে, তেমনি কর্মসংস্হানেরও সুযোগ সৃষ্টি হবে। একইসঙ্গে পর্যটন ও ছোট ব্যবসায় অপ্রত্যক্ষ কর্মসংস্হানের সুযোগ তৈরি হবে। সৌর এবং বিদ্যুৎ শক্তিকে কাজে লাগিয়ে ২০২২ সালের মধ্যে ১৬০ গিগাওয়াট ক্ষমতাসম্পন্ন বিদ্যুৎ উৎপাদনকেন্দ্র গড়ে তোলার লক্ষ্য রাখা হয়েছে।
ওষুধ, জৈব পদার্থ ও প্রশাধনী উৎপাদনের নিয়ন্ত্রণমূলক কাজকর্মের ক্ষেত্রে ভারত-ইন্দোনেশিয়া সহযোগিতা চুক্তি : কর্মপরবর্তী অনুমোদন কেন্দ্রীয় মন্ত্রিসভার

ওষুধ, চিকিৎসার ক্ষেত্রে ব্যবহার্য অন্যান্য সরঞ্জাম এবং জৈব ও প্রশাধনী সামগ্রী উৎপাদন সংক্রান্ত নিয়ন্ত্রক ব্যবস্থাকে দক্ষ ও উন্নত করতে এ বছর মে মাসে জাকার্তায় ভারত ও ইন্দোনেশিয়ার মধ্যে স্বাক্ষরিত একটি মউকে আজ (১৮ই জুলাই, ২০১৮) কর্মপরবর্তী অনুমোদন দেওয়া হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। সংশ্লিষ্ট মউটি নিয়ন্ত্রক কাজকর্মের দক্ষতা বৃদ্ধির প্রচেষ্টার মাধ্যমে দু’দেশের মধ্যে সমঝোতার এক বিশেষ বাতাবরণ গড়ে তুলতে সাহায্য করবে বলে মনে করা হচ্ছে। ভারতের ওষুধ ও চিকিৎসার সাজ-সরঞ্জাম রপ্তানির বিষয়টিও এর ফলে বিশেষভাবে উৎসাহিত হবে। এছাড়াও, সংশ্লিষ্ট ক্ষেত্রটিতে ভারত ও ইন্দোনেশিয়ার মধ্যে সহযোগিতা ও তথ্য বিনিময়ের এক বিশেষ পরিবেশ ও পরিস্থিতিরও সৃষ্টি হবে। প্রসঙ্গত উল্লেখ্য, সংশ্লিষ্ট মউটি স্বাক্ষরিত হয় ভারতের সেন্ট্রাল ড্রাগ্‌স স্ট্যান্ডার্ড কন্ট্রোল অর্গানাইজেশন (সিডিএসসিও) এবং ইন্দোনেশিয়ার ন্যাশনাল এজেন্সি ফর ড্রাগ অ্যান্ড ফুড কন্ট্রোল (বিপিওএম)-এর মধ্যে। /
দরিদ্র, প্রবীণ এবং অসহায় মানুষদের কল্যাণে প্রতিশ্রুতিবদ্ধ কেন্দ্রীয় সরকার – বললেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ ভিডিও সংযোগ ব্যবস্হায় দেশের বিভিন্ন প্রান্তের সামাজিক সুরক্ষা কর্মসূচির সুফলগ্রহীতাদের সঙ্গে এক আলাপচারিতায় মিলিত হলেন। অটল বিমা যোজনা, প্রধানমন্ত্রী জীবনজ্যোতি যোজনা, প্রধানমন্ত্রী সুরক্ষা বিমা যোজনা এবং বয়ঃবন্দনা যোজনা প্রসঙ্গে তিনি কথা বলেন তাঁদের সঙ্গে। সুফলগ্রহীতাদের সঙ্গে আলাপচারিতাকালে শ্রী মোদী বলেন, সামাজিক সুরক্ষা কর্মসূচিগুলির মাধ্যমে সাধারণ মানুষের ক্ষমতায়ন নিশ্চিত হয়েছে। কেন্দ্রের বর্তমান সরকারের এই ধরনের কর্মসূচিগুলি জীবনের অনিশ্চয়তার সঙ্গে লড়াই করতে মানুষকে যেমন শক্তি যোগায়, অন্যদিকে তেমনি পারিবারিক দিক থেকে কঠিন আর্থিক পরিস্হিতি কাটিয়ে ওঠার জন্যও তাঁদের ক্ষমতায়ন ঘটায়। দরিদ্র ও অসহায় মানুষদের আর্থিক নিরাপত্তা নিশ্চিত করার লক্ষ্যে কেন্দ্রীয় সরকার অনুসৃত বিভিন্ন কর্মসূচির বৈশিষ্ট্যগুলিও এদিন ব্যাখ্যা করেন প্রধানমন্ত্রী। তিনি বলেন, ব্যাঙ্ক ব্যবস্হার সুযোগ থেকে বঞ্চিত মানুষদের জন্য ব্যাঙ্কের দ্বার আজ উন্মুক্ত। ক্ষুদ্র ব্যবসায়ী এবং শিল্পোদ্যোগ স্হাপনে আগ্রহী ব্যক্তিদের মূলধন সংগ্রহের পথও নিশ্চিত করা হয়েছে। দরিদ্র এবং অসহায় মানুষদের নিয়ে আসা হয়েছে সামাজিক সুরক্ষার আওতায় যাতে আর্থিক সুরক্ষার সুফলগুলি তাঁরা ভোগ করতে পারেন। শ্রী মোদী বলেন, প্রধানমন্ত্রী জন-ধন যোজনার আওতায় ২০১৪-২০১৭ এই সময়কালে নতুন ব্যাঙ্ক অ্যাকাউন্ট খোলা হয়েছে ২৮ কোটি। সমগ্র বিশ্বের মোট ব্যাঙ্ক অ্যাকাউন্টের নিরিখে যা প্রায় ৫৫ শতাংশ। শুধু তাই নয়, দেশের মহিলারা এখন আরও বেশি সংখ্যায় ব্যাঙ্ক অ্যকাউন্ট খুলতে আগ্রহী হয়ে উঠেছেন। ব্যাঙ্ক অ্যাকাউন্টের সংখ্যা ২০১৪-র ৫৩ শতাংশ থেকে এখন উন্নীত হয়েছে ৮০ শতাংশে। সাধারণ মানুষের প্রতিকূল পরিস্হিতির কয়েকটি কাহিনী শোনার পর প্রধানমন্ত্রী বলেন, মৃত্যুর ঘটনায় শুধুমাত্র ক্ষতিপূরণই কোন পরিবারের দুঃখকে দূর করতে পারে না। তবে ক্ষতিগ্রস্হ পরিবারের অর্থনৈতিক নিরাপত্তা নিশ্চিত করার লক্ষ্যে সরকার সর্বদাই চেষ্টা করে যাচ্ছে। প্রধানমন্ত্রী জীবনজ্যোতি বিমা যোজনার আওতায় উপকৃত মানুষের সংখ্যা বর্তমানে ৫ কোটিরও বেশি। মাত্র ৩০০ টাকার বিনিময়ে এই যোজনায় নাম অন্তর্ভূক্ত করা যায়। দুর্ঘটনা বিমা প্রসঙ্গে আলোচনাকালে শ্রী মোদী জানান, ১৩ কোটিরও বেশি মানুষ প্রধানমন্ত্রী সুরক্ষা বিমা যোজনাটির গ্রাহক হয়েছেন। এই যোজনার আওতায় বছরে মাত্র ১২ টাকার প্রিমিয়ামে ২ লক্ষ টাকা পর্যন্ত দুর্ঘটনা বিমার সুবিধা পাওয়া যায়। প্রবীণ এবং বৃদ্ধদের কল্যাণে গৃহীত বিভিন্ন সরকারি উদ্যোগের কথাও প্রসঙ্গতঃ বিবৃত করেন প্রধানমন্ত্রী। তিনি বলেন, বয়োঃবন্দনা যোজনার আওতায় গত বছর প্রায় ৩ লক্ষ প্রবীণ ব্যক্তি উপকৃত হয়েছেন। ৬০ এবং তার ঊর্দ্ধবয়সী প্রবীণরা এই যোজনার আওতায় ৮ শতাংশ হারে ১০ বছরের জন্য পেনশন লাভের অধিকারী হবেন। প্রবীণ নাগরিকদের আয়করের ক্ষেত্রে কিছু সুবিধা দেওয়ার জন্য কর ছাড়ের মাত্রা আড়াই লক্ষ টাকা থেকে বাড়িয়ে ৩ লক্ষ টাকা করা হয়েছে। প্রবীণ ও বৃদ্ধদের কল্যাণে তাঁর সরকার প্রতিশ্রুতিবদ্ধ বলে জানান প্রধানমন্ত্রী। শ্রী মোদী সুফলগ্রহীতাদের সঙ্গে আলাপচারিতাকালে বলেন, প্রধানমন্ত্রী সুরক্ষা বিমা যোজনা, প্রধানমন্ত্রী জীবনজ্যোতি বিমা যোজনা এবং অটল পেনশন যোজনার আওতায় গত তিন বছরে নিয়ে আসা হয়েছে ২০ কোটিরও বেশি মানুষকে। নাগরিকদের কল্যাণে বিশেষত দরিদ্র, প্রবীণ এবং অসহায় মানুষদের ক্ষমতায়নের জন্য তাঁর সরকার সকলরকম প্রচেষ্টা চালিয়ে যাবে বলে পুনরুচ্চারণ করেন শ্রী নরেন্দ্র মোদী। /
দপ্তরের কর্মী এবং এসপিজি’র সঙ্গে ইংরেজি নববর্ষেরশুভেচ্ছা বিনিময় প্রধানমন্ত্রীর

প্রধানমন্ত্রী শ্রী নরেন্দ্র মোদী মঙ্গলবার তাঁর দপ্তরের কর্মী ওআধিকারিকদের সঙ্গে এক সাক্ষাৎকারে মিলিত হয়ে তাঁদের সঙ্গে ইংরেজি নববর্ষেরশুভেচ্ছা বিনিময় করেন। স্পেশাল প্রোটেকশন গ্রুপ-এর কর্মীদেরও তিনি নতুন বছরেরশুভেচ্ছা জানান। এক হাজার জনেরও বেশি কর্মী ও আধিকারিক উপস্থিত ছিলেনপ্রধানমন্ত্রীর সঙ্গে শুভেচ্ছা বিনিময়কালে। তাঁর দপ্তরের কর্মীরা যে খুব ভালোভাবেই কাজ করছেন, একথার সপ্রশংস উল্লেখওকরেন প্রধানমন্ত্রী। ভবিষ্যতেও সমান উদ্যম ও উৎসাহের সঙ্গে কাজ করে যাওয়ার জন্যকর্মীদের উদ্বুদ্ধ করেন তিনি।
কেন্দ্রীয় শিল্প নিরাপত্তা বাহিনীর গ্রুপ‘এ’ একজিকিউটিভ ক্যাডারে পদের সংখ্যা বাড়াতে রিভিউ প্রস্তাবে সম্মতি কেন্দ্রীয়মন্ত্রিসভার

কেন্দ্রীয় শিল্পনিরাপত্তা বাহিনীর (সিআইএসএফ) গ্রুপ ‘এ’ পর্যায়ের একজিকিউটিভ ক্যাডারের রিভিউসম্পর্কিত একটি প্রস্তাব আজ অনুমোদিত হলপ্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার বৈঠকে। ঐ রিভিউ প্রস্তাবে বাহিনীর উচ্চপর্যায়েআধিকারিক নিয়োগের সংখ্যা বৃদ্ধি করতে অ্যাসিস্ট্যান্ট কমান্ড্যান্ট থেকে অ্যাডিশনালডিরেক্টর জেনারেল পদমর্যাদার অতিরিক্ত পদ সৃষ্টিরকথাবলা হয়েছে। এর ফলে, গ্রুপ ‘এ’পদমর্যাদার আধিকারিকের সংখ্যা ১,২৫২ থেকে উন্নীত হবে ১,২৭৭-এ। এর মধ্যে এডিজিপদমর্যাদার দুটি, আইজি পদমর্যাদার সাতটি এবং ডিআইজি পদমর্যাদার আটটি অতিরিক্ত পদওঅন্তর্ভুক্ত রয়েছে। এছাড়াও, সৃষ্টি করা হবে কমান্ড্যান্ট মর্যাদার আটটি পদ। সিআইএসএফ-এর গ্রুপ‘এ’ পদমর্যাদার আধিকারিকের সংখ্যা বৃদ্ধি পাওয়ার ফলে বাহিনীর ক্ষমতা ও দক্ষতা আরওবৃদ্ধি পাবে বলে আশা করা হচ্ছে। সার্বিকভাবে বৃদ্ধি পাবে বাহিনীর প্রশাসনিকক্ষমতাও। /
ভারতরত্ন শ্রী অটল বিহারী বাজপেয়ীর সম্মানে স্মারক কয়েন প্রকাশ প্রধানমন্ত্রীর

প্রধানমন্ত্রী শ্রী নরেন্দ্র মোদী আজ প্রাক্তন প্রধানমন্ত্রী ভারতরত্ন শ্রী অটল বিহারী বাজপেয়ীর সম্মানে একটি স্মারক কয়েন প্রকাশ করেছেন। অনুষ্ঠানে ভাষণে প্রধানমন্ত্রী বলেন, শ্রী বাজপেয়ী আমাদের মধ্যে আর নেই, মন এখনও তা বিশ্বাস করতে চায় না। বিশেষ এই ব্যক্তিত্বকে সমাজে সব শ্রেণীর জনগণ শ্রদ্ধা করতেন। প্রধানমন্ত্রী বলেন, বহু বছর ধরেই শ্রী বাজপেয়ীর কন্ঠস্বর জনগণের কন্ঠস্বর ছিল। বক্তা হিসাবে তিনি ছিলেন অপ্রতিদ্বন্দ্বী। প্রধানমন্ত্রী বলেন, শ্রী বাজপেয়ী ছিলেন আমাদের দেশের অন্যতম সংগঠক। রাজনৈতিক জীবনের এক দীর্ঘ সময়ে বাজপেয়ী বিরোধী বেঞ্চেই অতিবাহিত করেছেন। তা সত্ত্বেও সর্বদাই তিনি দেশের স্বার্থে কথা বলেছেন, বলেও প্রধানমন্ত্রী মন্তব্য করেন। তিনি বলেন, শ্রী বাজপেয়ী সর্বদাই গণতন্ত্রকে প্রাধান্য দিতে চেয়েছেন। শ্রী বাজপেয়ী এখনও সকলের অনুপ্রেরণা হয়ে থাকবেন বলে শ্রী মোদী আস্থা ব্যক্ত করেন। …
কেন্দ্রীয় মন্ত্রিসভা জিএসটি নেটওয়ার্কের সরকারি মালিকানা বৃদ্ধির সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের (২৬ সেপ্টেম্বর) বৈঠকে অভিন্ন পণ্য ও পরিষেবা কর (জিএসটি) সংক্রান্ত নেটওয়ার্কের সরকারি মালিকানা বৃদ্ধির সিদ্ধান্ত অনুমোদিত হয়েছে। জিএসটিএন-এর যে ৫১ শতাংশ ইক্যুইটি অ-সরকারি প্রতিষ্ঠানগুলির হাতে রয়েছে, কেন্দ্র এবং রাজ্য সরকার সমানভাবে তা অধিগ্রহণ করবে। এছাড়া, জিএসটিএন বোর্ডকে বিভিন্ন বেসরকারি কোম্পানির মালিকানাধীন ইক্যুইটিগুলি অধিগ্রহণের প্রক্রিয়া শুরু করার অনুমোদনও দেওয়া হয়েছে। পুনর্গঠিত জিএসটিএন-এ কেন্দ্রীয় সরকারের ৫০ শতাংশ এবং রাজ্য সরকারগুলির ৫০ শতাংশ ইক্যুইটি মালিকানা থাকবে। জিএসটিএন বোর্ডের পুনর্গঠনের জন্য কেন্দ্রীয় সরকারের তিনজন অধিকর্তা এবং রাজ্যগুলির তিনজন অধিকর্তা নিয়োগ করা হবে। অন্য তিনজন নিরপেক্ষ অধিকর্তাকে জিএসটিএন বোর্ডের পক্ষ থেকে নিয়োগ করা হবে। এই বোর্ডের একজন চেয়ারম্যান এবং একজন মুখ্য কার্যনির্বাহী আধিকারিক থাকবেন। এই বোর্ডের মোট অধিকর্তার সংখ্যা হবে ১১।
প্রধানমন্ত্রী ৩০ সেপ্টেম্বর গুজরাট সফর করবেন

প্রধানমন্ত্রী শ্রী নরেন্দ্র মোদী আগামী ৩০ সেপ্টেম্বর গুজরাট সফর করবেন। গুজরাটের আনন্দে প্রধানমন্ত্রী একটি আধুনিক খাদ্য প্রক্রিয়াকরণকেন্দ্র সহ আমুলের একটি অত্যাধুনিক চকোলেট কারখানার উদ্বোধন করবেন। এরপর, তিনি আনন্দ কৃষি বিশ্ববিদ্যালয়ের ইনক্যুবেশন সেন্টার তথা খাদ্য প্রক্রিয়াকরণ ক্ষেত্রের একটি উৎকর্ষ কেন্দ্রেরও সূচনা করবেন। মুজকুভা গ্রামে সৌর সমবায় সমিতিরও যাত্রা সূচনা করবেন তিনি। আনন্দ ও খটরাজে তিনি আমূল উৎপাদন কেন্দ্রের সম্প্রসারণের শিলান্যাস করবেন। এছাড়াও, এক জনসভায় তিনি ভাষণ দেবেন। প্রধানমন্ত্রী এরপর অঞ্জার সফর করবেন। তিনি সেখানে মুন্দ্রা এলএনজি টার্মিনাল, আঞ্জার মুন্দ্রা পাইপলাইন উদ্বোধন করবেন। এই উপলক্ষে এক জনসভাতেও ভাষন দেবেন তিনি। রাজকোটে পৌঁছানোর পর প্রধানমন্ত্রী সেখানে মহাত্মা গান্ধী সংগ্রহালয়ের উদ্বোধন করবেন। রাজকোটের আলফ্রেড উচ্চ বিদ্যালয়ে এই সংগ্রহালয় গড়ে তোলা হয়েছে। মহাত্মা গান্ধী হিসেবে পরিচিত হওয়ার বছরগুলিতে এই সংগ্রহালয়ের ভূমিকা ছিল গুরুত্বপূ্র্ণ। এই সংগ্রহালয়টি গান্ধী দর্শন, তাঁর মূল্যবোধে এবং দর্শন সম্বন্ধে সচেতনতা প্রসারের কাজ করবে। এরপর, প্রধানমন্ত্রী ৬২৪টি বাড়ির একটি সরকারি আবাসন প্রকল্পের সূচনা করবেন। এছাড়াও, তিনি ২৪০টি উপকৃত পরিবারের ‘ই-গৃহ প্রবেশ’ অনুষ্ঠান প্রত্যক্ষ করবেন। নতুন দিল্লী ফিরে আসার আগে প্রধানমন্ত্রী মহাত্মা গান্ধী সমগ্রহালয়েও যাবেন। /